CELEX: 62009TN0070
Language: sl
Date: 2009-02-19 00:00:00
Title: Zadeva T-70/09: Tožba, vložena 19. februarja 2009 – Nizozemska proti Komisiji

18.4.2009   
            
            
               SL
            
            
               Uradni list Evropske unije
            
            
               C 90/34
            
         Tožba, vložena 19. februarja 2009 – Nizozemska proti Komisiji
   (Zadeva T-70/09)
   2009/C 90/52
   Jezik postopka: nizozemščina
   
      Stranki
   
   
      Tožeča stranka: Kraljevina Nizozemska (zastopnika: C. Wissels in M. Noort, zastopnika)
   
      Tožena stranka: Komisija Evropskih skupnosti
   
      Predlogi tožeče stranke
   
   
               —
            
            
               Razglasitev ničnosti dela odločbe Komisije št. C(2008)8355 z dne 11. decembra 2008 o znižanju pomoči iz Evropskega sklada za regionalni razvoj na podlagi enotnega programskega dokumenta za regijo Groningen-Drenthe – št. 97.07.13.003 v okviru Cilja 2 v skladu z odločbo Komisije C(1997)1362 z dne 26. maja 1997 v delu, v katerem se prva odločba nanaša na 2% pavšalni popravek v višini 1 139 346,24 EUR in v katerem so bili izdatki, ki se jih ne povrne, v celotnem znesku ovrednoteni na 1 160 456 NLG; in
            
         
               —
            
            
               naložitev plačila stroškov Komisiji.
            
         
      Tožbeni razlogi in bistvene trditve
   
   V utemeljitev tožbe Nizozemska najprej navaja kršitev načela pravne varnosti, ker so državi članici naložene obveznosti s sklicevanjem na sodno prakso Sodišča prve stopnje, ki je bila sprejeta po naložitvi teh obveznosti, ki takrat niso bile jasne, natančne in predvidljive.
   Podredno Nizozemska navaja kršitev obveznosti obrazložitve, ker ni bilo natančneje obrazloženo, v čem obstoji čezmejni interes glede obravnavanega projekta, ki je bil oddan brez razpisa in katerega vrednost ne dosega praga, ki je določen v Direktivi o oddaji javnih naročil.
   Nazadnje Nizozemska navaja kršitev člena 211 ES, ker je Komisija uporabila pavšalno znižanje 2% zaradi domnevnega neupoštevanja nacionalnih predpisov o projektnih, čeprav je Komisija pristojna samo glede upoštevanja predpisov na ravni Skupnosti.